การลงมติเลือกนายกรัฐมนตรีไทย ธันวาคม พ.ศ. 2551

การลงมติเลือกนายกรัฐมนตรีไทย เดือนธันวาคม พ.ศ. 2551 เป็นการลงมติของสภาผู้แทนราษฎร เมื่อวันที่ 15 ธันวาคม พ.ศ. 2551 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 2 ธันวาคม พ.ศ. 2551 สมชาย วงศ์สวัสดิ์ พ้นจากตำแหน่งนายกรัฐมนตรีจากการที่ศาลรัฐธรรมนูญวินิจฉัยให้ยุบพรรคพลังประชาชน และเพิกถอนสิทธิทางการเมือง ของคณะกรรมการบริหารพรรค คนละ 5 ปี

โดยนายชัย ชิดชอบ ประธานสภาผู้แทนราษฎร มีหนังสือเชิญสมาชิกเข้าร่วมประชุม เพื่อพิจารณาลงมติ เมื่อวันจันทร์ที่ 15 ธันวาคม พ.ศ. 2551 ระหว่างเวลา 09.30-11.30 น. ณ ห้องประชุมรัฐสภา อาคารรัฐสภา 1 โดยมี ส.ส.ลงนามเข้าร่วมการประชุม จำนวน 437 คน จากจำนวนทั้งหมดที่มีอยู่ 438 คน (นายแพทย์ ไกร ดาบธรรม สส.จังหวัดเชียงใหม่ พรรครวมใจไทยชาติพัฒนา ขาดประชุม และสมบัติ สิทธิกรวงศ์ สส.จังหวัดนนทบุรี พรรคประชาธิปัตย์ เสียชีวิตในช่วงเช้าของวันลงมติ) ซึ่งผู้ได้รับเลือกในกรณีดังกล่าว ต้องได้รับคะแนนเสียงมากกว่ากึ่งหนึ่งของจำนวนสมาชิกที่มีอยู่ คือ 219 เสียง จึงจะสามารถนำชื่อขึ้นทูลเกล้าฯ ถวาย เพื่อทรงพระกรุณาโปรดเกล้าฯ ให้ดำรงตำแหน่งในขั้นตอนต่อไป

ทั้งนี้ ที่ประชุมได้เสนอชื่อบุคคลที่เหมาะสม เพื่อให้สมาชิกลงมติเลือก จำนวน 2 คน โดยบัญญัติ บรรทัดฐาน สส.สัดส่วน กลุ่มจังหวัดที่ 8 รองประธานสภาที่ปรึกษาพรรคประชาธิปัตย์ เสนอชื่ออภิสิทธิ์ เวชชาชีวะ สส.สัดส่วน กลุ่มจังหวัดที่ 6 หัวหน้าพรรคประชาธิปัตย์ และเสนาะ เทียนทอง สส.สัดส่วน กลุ่มจังหวัดที่ 5 หัวหน้าพรรคประชาราช เสนอชื่อพลตำรวจเอก ประชา พรหมนอก สส.สัดส่วน กลุ่มจังหวัดที่ 3 หัวหน้าพรรคเพื่อแผ่นดิน​

 ชื่อบุคคลที่ได้รับเสนอเป็นนายกรัฐมนตรี 
 ผู้ได้รับการเสนอชื่อในสภาผู้แทนราษฎร center|x150px|border center|x150px|border รัฐมนตรีประจำสำนักนายกรัฐมนตรี(14 พฤศจิกายน 2540 – 17 กุมภาพันธ์ 2544) รัฐมนตรีว่าการกระทรวงอุตสาหกรรม(24 กันยายน – 2 ธันวาคม 2551)

 ผลการลงมติ 
ภายหลังเสร็จสิ้นการลงคะแนน ชัย ชิดชอบ ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า อภิสิทธิ์ เวชชาชีวะ หัวหน้าพรรคประชาธิปัตย์ ได้รับความเห็นชอบ จำนวน 235 คะแนน ส่วนพลตำรวจเอก ประชา พรหมนอก  หัวหน้าพรรคเพื่อแผ่นดินได้รับความเห็นชอบ 198 คะแนน และมีสมาชิกสภาผู้แทนราษฎรงดออกเสียง 3 คะแนน (คือ อภิสิทธิ์ เวชชาชีวะ, ชัย ชิดชอบ และสมชัย ฉัตรพัฒนศิริ สส. นครราชสีมา พรรครวมใจไทยชาติพัฒนา) จึงถือได้ว่าอภิสิทธิ์ เวชชาชีวะ ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาแล้ว จึงถือได้ว่านายอภิสิทธิ์ได้รับความเห็นชอบตามมติของสภาให้ดำรงตำแหน่งนายกรัฐมนตรี

 พรรคการเมือง  อภิสิทธิ์ เวชชาชีวะ  ประชา พรหมนอก  งดออกเสียง  ไม่เข้าร่วมประชุม  รวม เพื่อไทย  -  178  -  -  178 ประชาธิปัตย์  163  -  1  1  165 เพื่อแผ่นดิน  12  9  -  -  21 ชาติไทยพัฒนา  14  1  -  -  15 ภูมิใจไทย  8  3  -  -  11 รวมใจไทยชาติพัฒนา  5  2  1  1  9 ประชาราช  -  5  -  -  5 กลุ่มเพื่อนเนวิน  22  -  1  -  23 กลุ่มอื่น ๆประกอบด้วยกลุ่มของสุวิทย์ คุณกิตติ, กลุ่มราชบุรีของสรอรรถ กลิ่นประทุม, กลุ่มพ่อมดดำของสุชาติ ตันเจริญ และกลุ่มที่ถูกเรียกว่ากลุ่มอำนาจพิเศษ  11  -  -  -  11 รวม  235  198  3  2  438

 อ้างอิง 

 อภิสิทธิ์-ประชา" ลุ้นระทึก! ศึกชิงเก้าอี้นายก 

 แหล่งข้อมูลอื่น 
 Clip โหวตเลือกนายกฯคนที่ 27
 รายชื่อ ส.ส. ใครเลือกใคร

*12
หมวดหมู่:เหตุการณ์ในประเทศไทยในเดือนธันวาคม พ.ศ. 2551
หมวดหมู่:อภิสิทธิ์ เวชชาชีวะ